pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คำกล่าวปาฐกถาและมอบนโยบายของพลเอก ประยุทธ์ จันทร์โอชา นายกรัฐมนตรี ในงานวันข้อมูลเปิดนานาชาติ ประจำปี พ.ศ. 2564
วันอังคารที่ 23 มีนาคม 2564
คํากล่าวปาฐกถาและมอบนโยบายของพลเอก ประยุทธ์ จันทร์โอชา นายกรัฐมนตรี ในงานวันข้อมูลเปิดนานาชาติ ประจําปี พ.ศ. 2564
ในงานวันข้อมูลเปิดนานาชาติ ประจําปี พ.ศ. 2564
คํากล่าวปาฐกถาและมอบนโยบายของพลเอก ประยุทธ์ จันทร์โอชา นายกรัฐมนตรี
ในงานวันข้อมูลเปิดนานาชาติ ประจําปี พ.ศ.2564
ผมรู้สึกยินดีเป็นอย่างยิ่งที่ได้ร่วมเป็นส่วนหนึ่งของงาน “วันข้อมูลเปิดนานาชาติ”หรือInternational Open Data Dayซึ่งถือเป็นวันที่สร้างความตระหนักรู้และสนับสนุนให้รัฐบาลทั่วโลก เปิดเผยข้อมูลภาครัฐสู่ภาคเอกชนและภาคประชาชน เพื่อนําข้อมูลไปใช้พัฒนาต่อยอดอย่างกว้างขวางและเท่าเทียม ก่อให้เกิดประโยชน์ในการวางแผนธุรกิจ สร้างบริการและนวัตกรรมใหม่ ๆ ที่สามารถตอบสนองความต้องการของประชาชนได้อย่างตรงจุดและทั่วถึง พร้อมทั้งเกิดผลดีในการพัฒนาประเทศในทุกมิติ ทั้งด้านเศรษฐกิจและสังคม
นอกจากการเปิดเผยข้อมูลภาครัฐจะเป็นการช่วยส่งเสริมธุรกิจของภาคเอกชนแล้ว ยังเป็นหัวใจสําคัญในการสร้างความโปร่งใสของภาครัฐ ส่งเสริมหลักธรรมาภิบาลและมีส่วนสําคัญในการกระตุ้นให้ภาครัฐต้องพัฒนาประสิทธิภาพในกระบวนงานเปิดเผยข้อมูลอย่างสม่ําเสมอซึ่งปัจจุบันประเทศไทยได้มีการเปิดเผยข้อมูลผ่านศูนย์กลางข้อมูลเปิดภาครัฐ หรือdata.go.thเป็นการบูรณาการข้อมูลภาครัฐเข้าด้วยกัน โดยมีจุดมุ่งหมายในการเพิ่มประสิทธิภาพและอํานวยความสะดวกในการให้บริการและเข้าถึงของประชาชน และในการเปิดเผยข้อมูลภาครัฐต่อสาธารณะและสร้างการมีส่วนร่วมของทุกภาคส่วน
ตัวอย่างที่ชัดเจนที่สุดตัวอย่างหนึ่งในการใช้ประโยชน์จากข้อมูลเปิด คือ การใช้ข้อมูลเพื่อบริหารจัดการสถานการณ์ภายใต้การแพร่ระบาดของเชื้อไวรัสCovid-19ซึ่งได้มีการนําข้อมูลเปิดเรื่องการติดเชื้อและพื้นที่เสี่ยงของกรมควบคุมโรคไปใช้งานเพื่อประสานการทํางานกันระหว่างหน่วยงานในการเฝ้าระวังโรค กักกันโรค และการระบุจุดเสี่ยงของโรค จากทุกภาคส่วนทั้งระดับจังหวัดและระดับพื้นที่ ซึ่งส่งผลให้การบริหารจัดการด้านการควบคุมโรคของไทยเป็นที่ยอมรับในระดับนานาชาติ นอกจากนี้ ยังมีการนําข้อมูลเปิดที่สําคัญชุดนี้ไปต่อยอดการใช้งานในรูปแบบแอปพลิเคชัน ซึ่งนับว่าเป็นการส่งเสริมความคิดสร้างสรรค์ สร้างมูลค่าเพิ่ม และบูรณาการการใช้ข้อมูลเปิด
ผมขอขอบคุณและขอชื่นชมหน่วยงานที่เกี่ยวข้องที่ร่วมมือกันจนประสบความสําเร็จในการเปิดข้อมูลและบูรณาการข้อมูลจากหน่วยงานภาครัฐต่าง ๆโดยการสร้างข้อตกลงร่วมกันในการเปิดเผยข้อมูลพิกัดตําแหน่งอุบัติเหตุเพื่อส่งเสริมให้เกิดการระมัดระวังและลดปริมาณอุบัติเหตุบนท้องถนน และได้ปรับปรุงข้อมูลให้สอดคล้องกับกฎหมายและไม่ละเมิดข้อมูลส่วนบุคคล ซึ่งเป็นไปตามนโยบายข้อมูลที่เป็นรูปธรรมตามพระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. ๒๕๖๒ ซึ่งการดําเนินการทั้งหมดได้ส่งผลให้เกิดความปลอดภัยบนท้องถนน ซึ่งเป็นคุณประโยชน์ต่อประชาชนจํานวนมากโดยตรง
สุดท้ายนี้ ผมขอให้ส่วนราชการภาครัฐได้ร่วมกันผลักดันและส่งเสริมให้มีการเปิดเผยข้อมูลที่เป็นประโยชน์แก่ประชาชนมากยิ่งขึ้น เพื่อเป็นส่วนหนึ่งในการยกระดับการทํางานภาครัฐให้มีความทันสมัย เปิดเผย เชื่อมโยง และโปร่งใส ตลอดจนสร้างการมีส่วนร่วมจากภาคประชาชนในวงกว้างและได้ขยายผลต่อไป อันจะเป็นประโยชน์ต่อประชาชน และประเทศอย่างยั่งยืน
ขอบคุณครับ
************************************
รัฐบาลไทย-ข่าวทำเนียบรัฐบาล-“สุริยะ” สั่งการ “กรอ.” ดันทุกโรงงานพัฒนาสู่อุตสาหกรรมสีเขียว ตั้งเป้ากว่า 7 หมื่นโรง ภายในปี 2568
วันพุธที่ 10 มีนาคม 2564
“สุริยะ” สั่งการ “กรอ.” ดันทุกโรงงานพัฒนาสู่อุตสาหกรรมสีเขียว ตั้งเป้ากว่า 7 หมื่นโรง ภายในปี 2568
“สุริยะ”ผลักดันโรงงานอุตสาหกรรมทั่วประเทศพัฒนาสู่อุตสาหกรรมสีเขียว (Green Industry) มุ่งปรับปรุงกระบวนการผลิตและบริหารจัดการสิ่งแวดล้อมอย่างต่อเนื่อง เพื่อการประกอบกิจการที่เป็นมิตรกับสิ่งแวดล้อม พร้อมยึดมั่นในความรับผิดชอบต่อสังคม ส่งเสริมภาคอุตสาหก
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรม มีนโยบายส่งเสริมและพัฒนาศักยภาพผู้ประกอบการให้มีความเข้มแข็ง สามารถแข่งขันได้ รวมทั้งส่งเสริมให้การประกอบกิจการต้องเป็นมิตรกับสิ่งแวดล้อมตามแนวทางอุตสาหกรรมสีเขียวเพื่อเปลี่ยนผ่านอุตสาหกรรมไทย สู่อุตสาหกรรม 4.0 (Industry 4.0) สอดรับกับโมเดลเศรษฐกิจใหม่ของรัฐบาล หรือ BCG โมเดล ที่เป็นการพัฒนาเศรษฐกิจแบบองค์รวม 3 ด้าน คือ เศรษฐกิจชีวภาพ (Bio Economy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) มุ่งเป้ายกระดับภาคอุตสาหกรรมไทยสู่สากล ภายใต้การดําเนินธุรกิจที่เป็นมิตรกับสิ่งแวดล้อมและปลอดภัยเพื่อชุมชน ต่อยอดการพัฒนาเศรษฐกิจของประเทศให้เติบโตอย่างมั่นคง และยั่งยืน
“ได้สั่งการให้ กรอ. เดินหน้าผลักดันให้ทุกโรงงานอุตสาหกรรมในกํากับที่ปัจจุบันมีอยู่ประมาณ 71,130 โรง ทั่วประเทศ พัฒนาสู่การเป็นอุตสาหกรรมสีเขียว (Green Industry) โดยตั้งเป้าภายในปี 2568 โรงงานอุตสาหกรรมทุกโรงต้องได้รับการรับรองอุตสาหกรรมสีเขียวทั้งหมด ซึ่งเป็นไปตามแผนปฏิบัติการด้านการส่งเสริมและพัฒนาสถานประกอบการสู่อุตสาหกรรมสีเขียว (พ.ศ.2564-2580) เน้นการเพิ่มประสิทธิภาพการบริหารจัดการ ส่งเสริมและกํากับดูแลคุณภาพสิ่งแวดล้อมของสถานประกอบการ สร้างการรับรู้และเข้าใจในอุตสาหกรรมสีเขียว และมุ่งยกระดับอุตสาหกรรมสีเขียวเข้าสู่ประชาคมอาเซียนและนานาชาติในที่สุด”รัฐมนตรีว่าการกระทรวงอุตสาหกรรม กล่าว
ด้านนายประกอบ วิวิธจินดา อธิบดีกรมโรงงานอุตสาหกรรม กล่าวว่า กระทรวงอุตสาหกรรมส่งเสริมและพัฒนาผู้ประกอบกิจการโรงงานสู่อุตสาหกรรมสีเขียว ตั้งแต่ปี 2554 จนถึงปัจจุบันมีสถานประกอบการอุตสาหกรรมได้รับใบรับรองอุตสาหกรรมสีเขียวแล้วประมาณ 20,000 ราย โดยมีสถานประกอบการที่ขอใช้ตราสัญลักษณ์อุตสาหกรรมสีเขียวบนฉลากผลิตภัณฑ์แล้ว จํานวน 110 ราย เพื่อแสดงว่าผลิตภัณฑ์นั้นมีกระบวนการผลิตที่เป็นมิตรกับสิ่งแวดล้อม (ข้อมูล ณ 31 มกราคม 2564)
สําหรับปี 2564 กรมโรงงานอุตสาหกรรมดําเนินการ 3 โครงการหลักเพื่อการยกระดับโรงงานอุตสาหกรรมเข้าสู่อุตสาหกรรมสีเขียว ประกอบด้วย 1. โครงการส่งเสริมสถานประกอบการเพื่อมุ่งสู่การเป็นอุตสาหกรรมสีเขียว 2. โครงการถ่ายทอดเทคโนโลยีการผลิตที่สะอาดระดับรายสาขา การลดปริมาณน้ําในโรงานอุตสาหกรรม และส่งเสริมอุตสาหกรรมสีเขียว โดยมีกลุ่มเป้าหมายเป็นโรงงานอุตสาหกรรมเกษตรแปรรูป และโรงงานที่มีการใช้น้ํามากหรืออยู่ในพื้นที่ขาดแคลนน้ํา และ 3. โครงการส่งเสริมการยกระดับโรงงานอุตสาหกรรมสู่ความยั่งยืนด้วยระบบการจัดการสิ่งแวดล้อมและระบบเศรษฐกิจหมุนเวียน นอกจากนี้ กรอ. ยังมีการพัฒนาระบบสารสนเทศอุตสาหกรรมสีเขียว เพื่ออํานวยความสะดวกให้กับสถานประกอบการ ด้วยการจัดทําระบบการเรียนรู้และอบรมออนไลน์ (E-learning) และคู่มืออุตสาหกรรมสีเขียว ที่รวบรวมหลักการดําเนินงาน หลักเกณฑ์และเงื่อนไข พร้อมทั้งเอกสารที่เกี่ยวข้องสู่การเป็นอุตสาหกรรมสีเขียว โดยที่ผู้ประกอบกิจการสามารถสมัครและขอใบรับรองผ่านระบบออนไลน์
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม ขยายทางหลวงหมายเลข 2050 สาย อ.ตระการพืชผล - อ.เขมราฐ เป็น 4 ช่องจราจร แล้วเสร็จ เชื่อมโยงเส้นทางการค้าอาเซียนไทย ลาว และจีน
วันอังคารที่ 9 มีนาคม 2564
กรมทางหลวง กระทรวงคมนาคม ขยายทางหลวงหมายเลข 2050 สาย อ.ตระการพืชผล - อ.เขมราฐ เป็น 4 ช่องจราจร แล้วเสร็จ เชื่อมโยงเส้นทางการค้าอาเซียนไทย ลาว และจีน
กรมทางหลวง โดยสํานักก่อสร้างทางที่ 2 ดําเนินการก่อสร้างขยายทางหลวงหมายเลข 2050 สาย อ.ตระการพืชผล - อ.เขมราฐ ตอน บ.แสนสบาย - อ.เขมราฐ จ.อุบลราชธานี ระหว่าง กม.ที่ 69+000 - กม.ที่ 98+500 รวมระยะทาง 29.5 กิโลเมตร เสร็จเรียบร้อยแล้ว
ทางหลวงสายดังกล่าวเป็นทางหลวงสายหลัก เริ่มต้นที่ อ.เมืองอุบลราชธานี สิ้นสุดที่ อ.เขมราฐ เป็นเส้นทางยุทธศาสตร์ในการท่องเที่ยวและการค้าเชื่อมโยงไปยังสาธารณรัฐประชาธิปไตยประชาชนลาว ปัจจุบันปริมาณการจราจรเพิ่มสูงขึ้นทําให้ประชาชนไม่ได้รับความสะดวกในการเดินทาง กรมทางหลวงจึงดําเนินก่อสร้างขยายเป็นมาตรฐานทางชั้นพิเศษ 4 ช่องจราจร (ไป-กลับ) ผิวจราจรแบบแอสฟัลท์คอนกรีต กว้างช่องละ 3.5 เมตร ไหล่ทางกว้าง ข้างละ 2.5 เมตร มีเกาะกลางแบบยก แยกทิศทางการจราจร ไป-กลับ ก่อสร้างจุดกลับรถ 19 แห่ง ก่อสร้างสะพานคอนกรีตเสริมเหล็ก 8 แห่ง (สะพานคู่) และท่อเหลี่ยม 3 แห่ง พร้อมติดตั้งไฟฟ้าแสงสว่าง งบประมาณ 987,300,000 บาท
โครงการนี้จะเป็นเส้นทางสายหลักเชื่อมโยงประตูการค้าสู่อาเซียน ได้แก่ สปป.ลาว ไทย และจีน ส่งเสริมและสนับสนุนด้านการท่องเที่ยว เศรษฐกิจการค้า การลงทุนของภาคอีสานใต้และสินค้าตามแนวชายแดนก่อให้เกิดผลดีในการพัฒนาเศรษฐกิจและสังคมของประเทศโดยรวม เพื่อรองรับเศรษฐกิจและประชาคมอาเซียน หรือ AEC ต่อไป
รัฐบาลไทย-ข่าวทำเนียบรัฐบาล- รัฐมนตรีว่าการกระทรวงยุติธรรมกำชับกรมราชทัณฑ์เพิ่มมาตรการรักษาความปลอดภัย อย่าปล่อยให้มีการทำลายทรัพย์สินเรือนจำอีก ด้านคดีพบกลุ่มผู้ต้องสงสัย ๓ ราย  ตำรวจเชื่อไม่เกิน ๗ วัน สามาร
วันอังคารที่ 2 มีนาคม 2564
รัฐมนตรีว่าการกระทรวงยุติธรรมกําชับกรมราชทัณฑ์เพิ่มมาตรการรักษาความปลอดภัย อย่าปล่อยให้มีการทําลายทรัพย์สินเรือนจําอีก ด้านคดีพบกลุ่มผู้ต้องสงสัย ๓ ราย  ตํารวจเชื่อไม่เกิน ๗ วัน สามาร
นายสมศักดิ์ เทพสุทิน รัฐมนตรีว่าการกระทรวงยุติธรรมกําชับกรมราชทัณฑ์เพิ่มมาตรการรักษาความปลอดภัย อย่าปล่อยให้มีการทําลายทรัพย์สินเรือนจําอีก ด้านคดีพบกลุ่มผู้ต้องสงสัย ๓ ราย ตํารวจเชื่อไม่เกิน ๗ วัน สามารถจับตัวผู้ก่อเหตุได้
ในวันจันทร์ที่ ๑ มีนาคม ๒๕๖๔ ณ ห้องประชุมเรือนจํากลางคลองเปรม กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม เดินทางไปร่วมประชุมหารือกรณีเกิดเหตุวางเพลิงป้ายและทําลายทรัพย์สิน บริเวณหน้าเรือนจําคลองกลางเปรม โดยมี ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ พันตํารวจเอกภานุเดช สุขวงศ์ รองผู้บังคับการตํารวจนครบาล ๒ ทั้งนี้อธิบดีกรมราชทัณฑ์กล่าวถึงสถานการณ์ที่เกิดขึ้นว่า ทางกรมราชทัณฑ์ไปแจ้งความเอาผิดกับผู้กระทําผิดแล้ว ตั้งกรรมการสอบสวนข้อเท็จจริง โดยให้ผู้ตรวจกรมราชทัณฑ์เป็นประธาน และเพิ่มกําลังจากหน่วยงานพิเศษร่วมปฏิบัติหน้าที่รักษาการณ์บริเวณภายนอกเรือนจํา
ขณะที่การติดตามคนร้าย นายสมศักดิ์ เปิดเผยว่า ตนได้รับรายงานจาก พันตํารวจเอกภานุเดช สุขวงศ์ ถือว่ามีความคืบหน้าไปมาก โดยเหตุการณ์เกิดขึ้นเมื่อวันอาทิตย์ที่ ๒๘ กุมภาพันธ์ ๒๕๖๔ เวลา ๐๓.๑๐ น. โดยกล้องวงจรปิดของเรือนจํากลางคลองเปรม สามารถจับภาพคนร้ายได้ ตรวจพบอุปกรณ์ในการเตรียมเพื่อตั้งใจมาเผา พบถังน้ํามันและไฟแช็คทิ้งเอาไว้ จากนั้นกรมราชทัณฑ์จึงได้ประสานไปยัง สถานีตํารวจนครบาลประชาชื่น ได้ติดตามจากกล้องวงจรปิด พบรถ MPV สีขาว เป็นรถเพียงคันเดียวในเวลาดังกล่าว พบผู้ต้องสงสัย ๓ คนเป็น ชาย ๒ หญิง ๑ โดยการติดตามจากกล้องวงจรปิดไปจนถึงที่พักและพบว่ามีความเชื่อมโยงทางการเมือง เวลานี้อยู่ระหว่างพิสูจน์หลักฐานให้ชัดเจนรวมถึงเช็คดาต้าเบสท์มือถือเพื่อค้นเบอร์โทรว่าผู้ลงมือนั้นติดต่อกับใครได้บ้าง โดยในกรณีนี้ทางตํารวจได้ยืนยันจะทําคดีให้จบโดยเร็วที่สุดและคาดว่าจะไม่เกิน ๗ วัน
พร้อมนี้รัฐมนตรีว่าการกระทรวงยุติธรรมได้กําชับการทํางานของกรมราชทัณฑ์ในเรื่องของการรักษาความปลอดภัยและการรักษาทรัพย์สิน เพราะเป็นเรื่องที่มิสมควรเกิดขึ้น และอย่าให้เกิดเหตุการณ์แบบนี้ขึ้นอีกแม้แต่เรือนจําเดียว
เลขานุการรัฐมนตรีว่าการกระทรวงยุติธรรม เปิดเผยว่า ทางกรมราชทัณฑ์ได้ไปแจ้งความร้องทุกข์ที่ สถานีตํารวจประชาชื่น โดยได้แจ้ง ๓ ข้อหากับผู้กระทําความผิด คือ ๑) วางเพลิงเผาทรัพย์ ๒) บุกรุกสถานที่ราชการ และ ๓) มาตรา ๑๑๒ เพราะเป็นการเผาพระบรมฉายาลักษณ์ โดยเบื้องต้นทราบว่ามีผู้กระทําผิด ๓ ราย ตํารวจกําลังขออนุมัติหมายศาลเพื่อออกหมายจับ และจะสืบสวนขยายผลเพื่อสาวให้ถึงผู้อยู่เบื้องหลัง เพราะทราบว่ามีกลุ่มการเมืองอยู่เบื้องหลังการเคลื่อนไหวในครั้งนี้ด้วย
รัฐบาลไทย-ข่าวทำเนียบรัฐบาล-กรมบัญชีกลางจัดอบรมหลักสูตรนักบริหารการเงินการคลังภาครัฐระดับสูง (บงส.) รุ่นที่ 8 มุ่งสร้างเครือข่ายนักบริหารระดับสูงด้านการเงินการคลังภาครัฐ ภายใต้หลักธรรมาภิบาล
วันศุกร์ที่ 19 มีนาคม 2564
กรมบัญชีกลางจัดอบรมหลักสูตรนักบริหารการเงินการคลังภาครัฐระดับสูง (บงส.) รุ่นที่ 8 มุ่งสร้างเครือข่ายนักบริหารระดับสูงด้านการเงินการคลังภาครัฐ ภายใต้หลักธรรมาภิบาล
กรมบัญชีกลางจัดอบรมหลักสูตรนักบริหารการเงินการคลังภาครัฐระดับสูง (บงส.) รุ่นที่ 8 ระหว่างวันที่ 18 มีนาคม ถึงวันที่ 21 สิงหาคม 2564 โดยได้รับเกียรติจากนายสันติ พร้อมพัฒน์ รัฐมนตรีช่วยว่าการกระทรวงการคลัง เป็นประธานในพิธีเปิด
นายประภาศ คงเอียด อธิบดีกรมบัญชีกลาง เปิดเผยภายหลังพิธีเปิดโครงการฝึกอบรมหลักสูตรนักบริหารการเงินการคลังภาครัฐระดับสูง (บงส.) รุ่นที่ 8 โดยได้รับเกียรติจากนายสันติ พร้อมพัฒน์ รัฐมนตรีช่วยว่าการกระทรวงการคลัง เป็นประธานในพิธีเปิดว่า กรมบัญชีกลางในฐานะหน่วยงานกลางที่มีภารกิจในการกํากับดูแลและบริหารการใช้จ่ายเงินภาครัฐ ตระหนักถึงการพัฒนาเพื่อเติมเต็มศักยภาพความสามารถของบุคลากรด้านการเงินการคลังภาครัฐ โดยเฉพาะผู้บริหารระดับสูงของหน่วยงานที่จําเป็นต้องมีความรู้ ความเข้าใจในองค์ความรู้ที่เกี่ยวข้องกับการกํากับดูแล และการบริหารจัดการด้านการเงินการคลัง เพื่อสามารถบริหารงานในฐานะผู้บริหารงานได้อย่างมีประสิทธิภาพ ส่งผลให้การบริหารเงินงบประมาณของแผ่นดินเกิดประโยชน์สูงสุด กรมบัญชีกลางจึงได้จัดให้มีโครงการฝึกอบรมหลักสูตรนักบริหารการเงินการคลังภาครัฐระดับสูง (บงส.) รุ่นที่ 8 ซึ่งในครั้งนี้มีผู้ที่ผ่านการพิจารณาคัดเลือกตามคุณสมบัติและเข้ารับการฝึกอบรมฯ ซึ่งเป็นผู้บริหารระดับสูง ระดับรองหัวหน้าส่วนราชการระดับกรมหรือเทียบเท่าหน่วยงานของรัฐและภาคเอกชน จํานวนทั้งสิ้น 92 ราย
“สําหรับการฝึกอบรมฯ จะจัดขึ้นระหว่างวันที่ 18 มีนาคม ถึงวันที่ 21 สิงหาคม 2564 รวมทั้งสิ้น 235 ชั่วโมง แบ่งเนื้อหาออกเป็น 4 หมวด ได้แก่ 1) ความรู้ด้านเศรษฐกิจเพื่อการพัฒนาประเทศ 2) ความรู้ด้านการเงินการคลังภาครัฐ 3) การบริหารองค์กรยุคใหม่และการสร้างนวัตกรรม 4) การเสริมสร้างประสบการณ์การบริหาร ซึ่งรูปแบบการฝึกอบรม จะเน้นวิธีการเรียนรู้ที่เหมาะสมสําหรับนักบริหารระดับสูง โดยใช้หลักการเรียนรู้ที่เน้นการมีส่วนร่วมและการเรียนรู้จากประสบการณ์ตรง ซึ่งได้รับเกียรติจากวิทยากรผู้ทรงคุณวุฒิจากภาครัฐและภาคเอกชน มาถ่ายทอดองค์ความรู้และแลกเปลี่ยนความคิดเห็น โดยมีความมุ่งหวังให้ผู้บริหารระดับสูงของหน่วยงานของรัฐ เป็นผู้นําทางด้านการเงินการคลังภาครัฐที่มีวิสัยทัศน์ มีขีดความสามารถสูงในการขับเคลื่อนนโยบายการเงินการคลังภาครัฐให้เกิดประสิทธิภาพและประสิทธิผล ภายใต้หลักธรรมาภิบาลหรือ Good Governance สามารถบริหารงานบรรลุผลสําเร็จตามนโยบายและแผนยุทธศาสตร์ของหน่วยงานได้อย่างถูกต้องตามระเบียบของทางราชการ รวมทั้งสร้างเครือข่ายในการบริหารงานของผู้บริหารระดับสูง อันจะเป็นกลไกสําคัญที่จะทําให้การผลักเม็ดเงินลงสู่ท่อไหลไปสู่ระบบเศรษฐกิจอย่างมีประสิทธิภาพมากขึ้น ส่งผลให้การใช้จ่ายเงินงบประมาณของแผ่นดินเกิดประโยชน์และพัฒนาเศรษฐกิจของประเทศต่อไป” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-รองอธิบดีกรมท่าอากาศยาน ด้านโครงสร้างพื้นฐาน ลงพื้นที่ท่าอากาศยานกระบี่เพื่อตรวจรับงานการดำเนินโครงการ
วันพฤหัสบดีที่ 18 มีนาคม 2564
รองอธิบดีกรมท่าอากาศยาน ด้านโครงสร้างพื้นฐาน ลงพื้นที่ท่าอากาศยานกระบี่เพื่อตรวจรับงานการดําเนินโครงการ
นายสมเกียรติ  มณีสถิตย์ รองอธิบดีกรมท่าอากาศยาน ด้านโครงสร้างพื้นฐานพร้อมด้วย นายอาทิตย์ วินิจสร ผู้อํานวยการกองก่อสร้างและบํารุงรักษา ลงพื้นที่ท่าอากาศยานกระบี่
เพื่อประชุมตรวจรับงานการดําเนินโครงการท่าอากาศยานกระบี่ โดยมีนายอรรถพร เนื่องอุดม ผู้อํานวยการท่าอากาศยานกระบี่ และคณะกรรมการตรวจรับงาน เข้าร่วมประชุมตรวจรับงานและรับทราบข้อปัญหา อุปสรรคการดําเนินการของโครงการ พร้อมทั้งเร่งรัดให้ดําเนินงานโครงการ เมื่อวันที่ 16-17 มีนาคม 2564 ณ ห้องประชุมสํานักงานควบคุมโครงการก่อสร้าง อาคารผู้โดยสารหลังใหม่ ท่าอากาศยานกระบี่
โดยการประชุมติดตามโครงการต่าง ๆ มีรายละเอียด ดังนี้
1.โครงการก่อสร้างลานจอดเครื่องบิน พร้อมระบบไฟฟ้าสนามบิน โดยกลุ่มที่ปรึกษาฯ นําโดยบริษัทวีเอ็นจิเนียริ่ง คอนซัลแตนท์ จํากัด และบริษัทผู้รับจ้างฯ กิจการร่วมค้า ที.พี.พี.ซี เข้าร่วมประชุมและลงพื้นที่ สรุปจบงานโครงการก่อสร้างลานจอดเครื่องบิน พร้อมระบบไฟฟ้าสนามบิน ซึ่งก่อสร้างเสร็จเรียบร้อยแล้ว เมื่อวันที่ 21 มกราคม 2564
2.ตรวจรับงานโครงการก่อสร้างทางขับขนานพร้อมระบบไฟฟ้าสนามบิน วงเงิน 941,900,000 บาท สัญญาเริ่ม 29 ตุลาคม 2563 ถึง 16 เมษายน 2566 โดยมี บริษัท เนาวรัตน์พัฒนาการจํากัด (มหาชน) เป็นผู้รับจ้าง โดยกลุ่มที่ปรึกษาฯ นําโดย บริษัท วีเอ็นจิเนียริ่ง คอนซัลแตนท์ จํากัด ได้รายงานความก้าวหน้า ของงานก่อสร้าง ซึ่งได้ก่อสร้างไปแล้วร้อยละ 1.214 % ซึ่งคาดว่าจะแล้วเสร็จ ตามกําหนด โครงการนี้จะสามารถเพิ่มขีดความสามารถของ ทางวิ่งใน การรองรับอากาศยานขึ้นลงได้จาก 8 ลําต่อชั่วโมงเป็น 24 ลําต่อชั่วโมง
3.โครงการก่อสร้างอาคารที่พักผู้โดยสารหลังที่ 3 และปรับปรุงอาคารที่พักผู้โดยสารหลังที่ 1,2 พร้อมอาคารจอดรถยนต์ วงเงิน 2,923,400,000 บาท โดยมีบริษัทเซ๊าท์อื๊สเอเชียเทคโนโลยี จํากัด ที่ปรึกษาควบคุมงานก่อสร้างอาคารผู้โดยสารฯ และบริษัทคริสเตียนีและนีลเส็น (ไทย)จํากัด(มหาชน) ผู้รับจ้างงานก่อสร้างอาคารผู้โดยสารฯ ร่วมประชุมและลงพื้นที่ติดตามความก้าวหน้าของงานโครงการฯ ซึ่งขณะนี้ภาพรวมของงานก่อสร้างอาคารพักผู้โดยสารหลังที่ 3 อาคารจอดรถยนต์ และอาคารรับรอง คาดว่าจะสามารถส่งมอบพื้นที่ให้ท่าอากาศยานกระบี่ ใช้งานได้ในเดือนตุลาคม 2564 เพื่อให้ทันกับช่วง High Season
ซึ่งเมื่องานก่อสร้างอาคารแล้วเสร็จ จะช่วยเพิ่มขีดความสามารถในการรองรับ ผู้โดยสารให้กับท่าอากาศยานกระบี่จากเดิมรองรับผู้โดยสารได้ 1,500 คนต่อชั่วโมง เป็น 3,000 คนต่อชั่วโมง หรือ จาก 4 ล้านคนต่อปี เป็น 8 ล้านคนต่อปี ในขณะที่อาคารจอดรถยนต์หลังใหม่ปรับปรุงจากหลังเดิม จะสามารถรองรับรถยนต์ได้สูงสุด 2,700 คัน
รัฐบาลไทย-ข่าวทำเนียบรัฐบาล-ย้ำ! ยังไม่เปิดลงทะเบียนจอง - ขอรับฉีดวัคซีนด้วยตนเอง
วันพฤหัสบดีที่ 4 มีนาคม 2564
ย้ํา! ยังไม่เปิดลงทะเบียนจอง - ขอรับฉีดวัคซีนด้วยตนเอง
...
กระแสการฉีดวัคซีนโควิด-19
ส่งผลให้ประชาชนตื่นตัว
และให้ความสนใจที่จะเข้าร่วม
รับบริการฉีดวัคซีนแบบสมัครใจ
.
สําหรับการฉีดวัคซีนในระยะแรกนั้น
ยังไม่เปิดระบบให้ลงทะเบียนจอง
หรือขอรับฉีดด้วยตนเองนะครับ
.
ปัจจุบันวัคซีนโควิดของซิโนแวค
2 แสนโดสได้ถูกส่งไปใน 13 จังหวัด
ที่เป็นพื้นที่เสี่ยง ซึ่งทางโรงพยาบาล
ในจังหวัดนั้น ๆ จะเป็นผู้จัดลําดับ
การได้รับวัคซีนก่อน - หลัง
และจะติดต่อกลุ่มเป้าหมายที่ผ่านเกณฑ์
เพื่อนัดหมายฉีดวัคซีนต่อไป
.
โดยกลุ่มเป้าหมาย 4 กลุ่ม ประกอบด้วย
1. กลุ่มที่เป็นโรคเรื้อรัง
2. กลุ่มเสี่ยงตามหลักระบาดวิทยา
3. กลุ่มบุคลากรทางการแพทย์
และสาธารณสุขด่านหน้า
4. บุคลากรอื่น ๆ ที่เป็นด่านหน้า เช่น อสม.
.
นอกจากนี้ ผู้ที่ได้รับเลือกให้ฉีดวัคซีนโควิด
จะต้องลงทะเบียนในไลน์ “หมอพร้อม”
เพื่อตรวจสอบรายชื่อ รับข้อมูลต่าง ๆ
ที่เกี่ยวกับการฉีดวัคซีน และติดตามอาการ
.
สําหรับประชาชนที่ได้รับเลือก
แต่ไม่มีสมาร์ทโฟน ไม่ต้องกังวลใจ
จะมีเจ้าหน้าที่สาธารณสุข และอสม.
ติดตามท่าน เพื่อชี้แจงรายละเอียดต่าง ๆ ให้ทราบ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-มหกรรมไกล่เกลี่ยหนี้บัตรเครดิตฯ ที่ไม่มีหลักประกัน
วันพฤหัสบดีที่ 4 มีนาคม 2564
มหกรรมไกล่เกลี่ยหนี้บัตรเครดิตฯ ที่ไม่มีหลักประกัน
วันพฤหัสบดีที่ 4 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดช่องทางช่วยเหลือประชาชนที่มีหนี้บัตรและสินเชื่อส่วนบุคคลทุกสถานะ เข้าร่วมงาน“มหกรรมไกล่เกลี่ยหนี้บัตรเครดิตและสินเชื่อส่วนบุคคลที่ไม่มีหลักประกัน” เพื่อช่วยไกล่เกลี่ยให้เจ้าหนี้และลูกหนี้สามารถหาทางออกร่วมกัน และลดปริมาณคดีเข้าสู่ชั้นศาล โดยมีกระทรวงยุติธรรม และธนาคารแห่งประเทศไทย ร่วมจัดทําข้อตกลงที่จะใช้เป็นมาตรฐานกลาง ที่มีความผ่อนปรนและความสามารถในการชําระหนี้ ซึ่งมีผู้ให้บริการทางการเงิน 22 แห่ง ร่วมเปิดโอกาสให้ลูกหนี้สามารถปรับโครงสร้างหนี้ในครั้งนี้ด้วย สําหรับผู้สนใจสามารถลงทะเบียนโดยไม่เสียค่าใช้จ่าย ได้ตั้งแต่บัดนี้ - 14 เม.ย. 64 ที่เว็บไซต์ของสํานักงานศาลยุติธรรม และธปท. หรือสอบถามข้อมูลเพิ่มเติมได้ที่ ศูนย์คุ้มครองผู้ใช้บริการทางการเงิน โทร. 1213
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดวธ.เข้าร่วมการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๑/๒๕๖๔ ผ่านระบบทางไกล Video Conference ไปยังส่วนราชการต่าง ๆ
วันพฤหัสบดีที่ 4 มีนาคม 2564
ปลัดวธ.เข้าร่วมการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๑/๒๕๖๔ ผ่านระบบทางไกล Video Conference ไปยังส่วนราชการต่าง ๆ
ปลัดวธ.เข้าร่วมการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๑/๒๕๖๔ ผ่านระบบทางไกล Video Conference ไปยังส่วนราชการต่าง ๆ
วันที่ ๔ มีนาคม ๒๕๖๔ เวลา ๐๙.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๑/๒๕๖๔ ผ่านระบบทางไกล Video Conference ไปยังส่วนราชการต่าง ๆ โดยมีนางยุพา ทวีวัฒนะกิจบวร ปลัดกระทรวงวัฒนธรรม และหัวหน้าส่วนราชการหน่วยงานต่างๆเข้าร่วม ณ ตึกภักดีบดินทร์ ทําเนียบรัฐบาล
รัฐบาลไทย-ข่าวทำเนียบรัฐบาล-รมช.ธรรมนัส เดินหน้ามอบ ส.ป.ก.4 – 01 แก่พี่น้องเกษตรกร จ.นครสวรรค์
วันศุกร์ที่ 19 มีนาคม 2564
รมช.ธรรมนัส เดินหน้ามอบ ส.ป.ก.4 – 01 แก่พี่น้องเกษตรกร จ.นครสวรรค์
รมช.ธรรมนัส เดินหน้ามอบ ส.ป.ก.4 – 01 แก่พี่น้องเกษตรกร จ.นครสวรรค์ สร้างโอกาสและความเสมอภาคทางสังคม พัฒนาอาชีพเกษตรกรรมให้มั่งคง และยั่งยืน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง เป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) อําเภอแม่วงก์ จังหวัดนครสวรรค์ ณ ศาลาประชาคมอําเภอแม่วงก์ จังหวัดนครสวรรค์ ว่า กระทรวงเกษตรและสหกรณ์ โดย สํานักงานการปฏิรูปที่ดินเพื่อเกษตรกรรม (ส.ป.ก.) นั้น มีหน้าที่ด้านจัดหาและจัดที่ดินทํากิน พัฒนาพื้นที่ พัฒนาอาชีพ และสนับสนุนเงินทุนการปฏิรูปที่ดินเพื่อเกษตรกรรม จังหวัดนครสวรรค์ได้มีพระราชกฤษฎีกากําหนดให้เป็นเขตปฏิรูปที่ดินตั้งแต่ปี พ.ศ. 2521 เนื้อที่ 1.12 ล้านไร่ โดยมีพื้นที่เขตดําเนินการปฏิรูปที่ดินของรัฐ ซึ่งเป็นพื้นที่ป่าเสื่อมโทรม พื้นที่สาธารณประโยชน์ และที่ราชพัสดุ (ในเขตหวงห้ามเพื่อประโยชน์แก่ทางราชการทหาร) 1.06 ล้านไร่ ครอบคลุม 13 อําเภอ 37 ตําบล ส.ป.ก.นครสวรรค์ได้จัดที่ดินประเภทเกษตรกรรมไปแล้ว จํานวน 39,203 ราย 52,345 แปลง เนื้อที่ 846,733 ไร่ และประเภทชุมชนไปแล้ว จํานวน 15,312 ราย 15,821 แปลง เนื้อที่ 9,132 ไร่ ในส่วนของอําเภอแม่วงก์ มีพื้นที่ดําเนินการในเขตปฏิรูปที่ดิน 284,859 ไร่ มอบส.ป.ก. 4-01 ให้เกษตรกรไปแล้ว 268,979 ไร่
“ในวันนี้มีความยินดีเป็นอย่าง ที่ได้มามอบหนังสืออนุญาตให้เข้าทําประโยชน์ในเขตปฏิรูปที่ดินประเภทที่อยู่อาศัย (ส.ป.ก.4-01) ให้แก่เกษตรกรในเขตปฏิรูปที่ดินจังหวัดนครสวรรค์ จํานวน 236 ราย 239 แปลง เนื้อที่ 163.6 ไร่ เมื่อเกษตรกรได้รับการอนุญาตให้เข้าทําประโยชน์ในเขตปฏิรูปที่ดินแล้ว เกษตรกรจะได้รับโอกาส และความเสมอภาคทางสังคม ได้มีที่ดินอย่างถูกต้องตามกฎหมาย และอํานวยความสะดวกให้แก่เกษตรกรในเขตปฏิรูปที่ดินในพื้นที่ห่างไกล จะได้ไม่ต้องเดินทางไปสํานักงานการปฏิรูปที่ดินจังหวัดนครสวรรค์ ซึ่งช่วยประหยัดเวลาและลดค่าใช้จ่ายแก่เกษตรกร” ร้อยเอก ธรรมนัส กล่าว
ทั้งนี้ จังหวัดนครสวรรค์ มีพื้นที่ประมาณ 9,598 ตารางกิโลเมตร หรือประมาณ 5.948 ล้านไร่ แบ่งเขตการปกครองออกเป็น 15 อําเภอ ประชากร 1.066 ล้านคน ประกอบอาชีพเกษตรกรรม ร้อยละ 95.51 พื้นที่ประกอบเกษตรกรรม 4.495 ล้านไร่ พืชเศรษฐกิจที่สําคัญได้แก่ ข้าว อ้อยโรงงาน มันสําปะหลัง ข้าวโพดเลี้ยงสัตว์ ลักษณะภูมิศาสตร์โดยทั่วไป ส่วนใหญ่เป็นที่ราบลุ่มเหมาะแก่การเกษตร เป็นที่ราบประมาณ 3 ใน 4 ของพื้นที่จังหวัด มีแม่น้ําสายสําคัญคือ แม่น้ําปิง แม่น้ําวัง แม่น้ํายม และแม่น้ําน่าน ไหลมารวมกันเป็นแม่น้ําเจ้าพระยา ผ่านช่วงกลางของจังหวัด และมีเพียง 6 อําเภอที่ตั้งอยู่บนแม่น้ําสายหลัก
รัฐบาลไทย-ข่าวทำเนียบรัฐบาล-การประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
วันอังคารที่ 2 มีนาคม 2564
การประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
วันนี้ (2 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 44-2/2564 เพื่อรับทราบการรายงานผลการดําเนินงานด้านสินเชื่อกองทุนพัฒนาเอสเอ็มอีตามแนวประชารัฐ ปีงบประมาณ พ.ศ. 2564 พร้อมทั้งอนุมัติโครงการส่งเสริมและพัฒนาเอสเอ็มอี ของกองทุนพัฒนาเอสเอ็มอีตามแนวประชารัฐ แบบเฉพาะกลุ่ม ปีงบประมาณ พ.ศ. 2564 โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหาร เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกฯ เตรียมเป็นประธานประชุม ศบศ. พิจารณาแนวทางการเปิดรับนักท่องเที่ยวและอำนวยความสะดวกให้แก่นักลงทุน
วันพฤหัสบดีที่ 25 มีนาคม 2564
นายกฯ เตรียมเป็นประธานประชุม ศบศ. พิจารณาแนวทางการเปิดรับนักท่องเที่ยวและอํานวยความสะดวกให้แก่นักลงทุน
นายกฯ พร้อมนั่งหัวโต๊ะ ศบศ. เตรียมพิจารณาแนวทางการเปิดรับนักท่องเที่ยวและอํานวยความสะดวกให้แก่นักลงทุน
วันนี้ (25 มีนาคม 2564) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า ในวันศุกร์ที่ 26 มีนาคม 2564 เวลา 10.00 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานการประชุมศูนย์บริหารสถานการณ์เศรษฐกิจจากผลกระทบของการแพร่ระบาดของโรคโควิด-19 ครั้งที่ 1/2564 โดยมีรัฐมนตรีและผู้แทนจากหน่วยงานที่เกี่ยวข้องทั้งภาครัฐและภาคเอกชนในคณะกรรมการบริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (คบศ.) เข้าร่วมการประชุม
ซึ่งในการประชุมครั้งนี้จะมีการประเมินสถานการณ์เศรษฐกิจล่าสุด เพื่อนํามาพิจารณาแนวทางในการกําหนดนโยบายที่ครอบคลุม ตรงจุด ในการแก้ไข ฟื้นฟูเศรษฐกิจ รวมทั้งการติดตามความคืบหน้าของมาตรการที่มีการดําเนินการไปแล้วเพื่อนํามาประเมินผล และประกอบกับการพิจารณาแนวทางการขับเคลื่อนเศรษฐกิจเพื่อให้สามารถบรรลุเป้าหมายการขยายตัวทางเศรษฐกิจของไทยในปี 2564
ทั้งนี้ โฆษกประจําสํานักนายกรัฐมนตรีคาดหมายว่าในการประชุมครั้งนี้จะมีการพิจารณากําหนดแนวทางความเป็นไปได้ในการเตรียมความพร้อมเพื่อเปิดรับนักท่องเที่ยวต่างชาติ โดยจะมีการพิจารณาในพื้นที่นําร่องจังหวัดภูเก็ต ซึ่งได้รับผลกระทบทางเศรษฐกิจอย่างรุนแรงจากการลดลงของนักท่องเที่ยวต่างชาติ โดยรัฐบาลตระหนักถึงปัญหาและความเดือดร้อนของประชาชนในพื้นที่และมีความพยายามที่จะช่วยพิจารณาแนวทางดําเนินการเปิดรับนักท่องเที่ยวต่างชาติอย่างต่อเนื่อง เพื่อช่วยให้เศรษฐกิจของประเทศและโดยเฉพาะอย่างยิ่งจังหวัดที่มีสัดส่วนการพึ่งพิงนักท่องเที่ยวต่างชาติที่สูงเช่นจังหวัดภูเก็ตและกลุ่มจังหวัดอันดามันสามารถกลับมาฟื้นตัวได้ดีขึ้นภายหลังสถานการณ์การระบาดของโควิด-19 เริ่มผ่อนคลายลง ประกอบกับหลายประเทศรวมทั้งประเทศไทยเริ่มทยอยฉีดวัคซีนให้แก่คนในประเทศมากขึ้น
นอกจากนี้ คาดว่าที่ประชุมจะได้มีการพิจารณาแนวทางเพื่อปรับปรุงกฎระเบียบเพื่ออํานวยความสะดวกในการประกอบการธุรกิจและการดึงดูดการลงทุนจากนักลงทุนต่างชาติ อาทิ การลดข้อจํากัดในการประกอบกิจการของคนต่างด้าว การทบทวนสิทธิประโยชน์ทางภาษีโดยเฉพาะในสาขาเป้าหมาย และการปรับปรุงระบบศุลกากรและพิธีการศุลกากร เป็นต้น ควบคู่ไปกับการพัฒนาระบบต่าง ๆ ที่เกี่ยวข้องกับภาครัฐ เพื่อลดขั้นตอนและต้นทุนของกระบวนการทํางาน ซึ่งจะช่วยสร้างความเชื่อมั่นแก่นักลงทุนในระยะต่อไป
รัฐบาลไทย-ข่าวทำเนียบรัฐบาล-เตือนคนหางานไปทำงานต่างประเทศ ระวังภัยจากสาย/นายหน้าเถื่อน
วันพุธที่ 3 มีนาคม 2564
เตือนคนหางานไปทํางานต่างประเทศ ระวังภัยจากสาย/นายหน้าเถื่อน
กรมการจัดหางาน เผย ยอด 4 เดือน คนหางานต่างประเทศร้องทุกข์และขอความช่วยเหลือ 129 ราย เหตุเพราะหลงเชื่อนายหน้าเถื่อนถึง 124 ราย
นายสุชาติ พรชัยวิเศษกุล อธิบดีกรมการจัดหางาน กล่าวว่า กรมการจัดหางานมีเจ้าหน้าที่ปฏิบัติงานในการตรวจสอบผู้ที่อ้างว่าสามารถจัดส่งคนไปทํางานต่างประเทศ โดยการโฆษณาชักชวนผ่านทางสื่อสังคมออนไลน์ และมีพฤติกรรมหลอกลวงคนหางาน ซึ่งพบผู้มีพฤติการณ์ดังกล่าว มักชักชวนเหยื่อผ่านทางเฟซบุ๊คหรือไลน์ อ้างรายได้ดี มีที่พัก เป็นกิจการที่มีความน่าเชื่อถือ โดยเรียกเก็บเฉพาะค่าธรรมเนียมการขอวีซ่า และสามารถพาไปทํางานต่างประเทศได้ทันทีไม่ต้องติดต่อกรมการจัดหางาน พร้อมอ้างว่ารู้วิธีหลบเลี่ยงการตรวจสอบจากเจ้าหน้าที่รัฐ ซึ่งไม่เป็นความจริง ข้อมูลจากกองทะเบียนจัดหางานกลางและคุ้มครองคนหางาน ชี้ว่าตั้งแต่เดือนตุลาคม 2563 – มกราคม 2564 มีคนหางานร้องทุกข์กับกรมการจัดหางานทั้งสิ้น 129 ราย ในจํานวนนี้เป็นกรณีถูกสาย/นายหน้าเถื่อนหลอกลวงถึง 124 ราย ซึ่งเจ้าหน้าที่ได้ให้ความช่วยเหลือในการรับเรื่องร้องทุกข์ และแจ้งความดําเนินคดีแล้วทั้งสิ้น โดยประเทศที่คนหางานถูกหลอกลวงไปทํางานมากที่สุด 5 อันดับแรก ได้แก่ เกาหลีใต้ สหรัฐอาหรับเอมิเรทส์ ญี่ปุ่น โรมาเนีย และบาร์เรน ตามลําดับ และตําแหน่งงานที่สาย/นายหน้าเถื่อนมักใช้ประกาศรับสมัคร ได้แก่ งานโรงงาน งานสวน/งานเก็บผลไม้ งานนวด งานร้านอาหาร และช่างเชื่อม
“กรมการจัดหางานได้สั่งการให้สํานักงานจัดหางานจังหวัดทุกจังหวัดและสํานักงานจัดหางานกรุงเทพมหานครพื้นที่ 1 – 10 ดําเนินการตรวจสอบ เฝ้าระวัง ผู้มีพฤติการณ์หลอกลวงคนหางานในพื้นที่รับผิดชอบ และให้ดําเนินการตามอํานาจหน้าที่อย่างเคร่งครัดหากพบผู้กระทําความผิด ขอย้ําว่าการโฆษณาการจัดหางานโดยไม่ได้รับอนุญาตจากกรมการจัดหางาน จะมีความผิด ต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ และผู้ใดหลอกลวงผู้อื่นว่าสามารถหางาน หรือส่งไปฝึกงานในต่างประเทศได้ โดยการหลอกลวงดังว่านั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจําคุก 3-10 ปี หรือปรับตั้งแต่ 60,000 – 200,000 บาท หรือทั้งจําทั้งปรับ ทั้งนี้ขอให้คนหางานที่ต้องการเดินทางไปทํางานต่างประเทศอย่าหลงเชื่อข้อความโฆษณาทางโซเชียลมีเดีย และขอให้ตรวจสอบข้อมูลตําแหน่งงาน ลักษณะงาน ตลอดจนประเทศที่จะไปจากเจ้าหน้าที่ของกรมการจัดหางาน ก่อนตัดสินใจจ่ายเงินหรือโอนเงินให้กับผู้ใด หรือหากต้องการตรวจสอบว่าบริษัทจัดหางานที่ประกาศรับสมัครไปทํางานต่างประเทศนั้นได้รับอนุญาตจริงหรือไม่ สามารถตรวจสอบได้ที่เว็บไซต์ของกองทะเบียนจัดหางานกลางและคุ้มครองคนหางาน www.doe.go.th/ipd ซึ่งขณะนี้มีบริษัทจัดหางานที่ได้รับอนุญาตทั้งสิ้น 127 บริษัท โดยในเดือนมกราคม 2564 ที่ผ่านมา ด่านตรวจคนหางานได้ระงับการเดินทางของผู้ที่มีพฤติการณ์จะลักลอบไปทํางานในต่างประเทศแล้ว จํานวน 49 คน และมีคนงานไทยเดินทางไปทํางานและฝึกงานในต่างประเทศ ที่เดินทางผ่านด่านตรวจคนหางาน จํานวน 2,096 คน” อธิบดีกรมการจัดหางาน กล่าว
สําหรับผู้สนใจจะไปทํางานในต่างประเทศ สามารถสอบถามข้อมูลเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือ สายด่วนกรมการจัดหางาน โทร.1694
รัฐบาลไทย-ข่าวทำเนียบรัฐบาล-นฤมล แจง ความคืบหน้าแก้ไขปัญหาด้านสวัสดิการแห่งรัฐ
วันพุธที่ 10 มีนาคม 2564
นฤมล แจง ความคืบหน้าแก้ไขปัญหาด้านสวัสดิการแห่งรัฐ
- -
ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ร่วมประชุมคณะอนุกรรมการประสานงานเร่งรัดติดตามการแก้ไขปัญหาของขบวนการประชาชนเพื่อสังคมที่เป็นธรรม และขับเคลื่อนโยบาย 9 ด้าน โดยมีร้อยเอก ธรรมนัส พรมหมเผ่า รัฐมนตรีช่วยว่าการกระทรวงเกษตรและสหกรณ์ เป็นประธาน ณ ห้องประชุมไชยยงค์ ชูชาติ สํานักงานการปฏิรูปที่ดินเพื่อเกษตรกรรม
ที่ประชุมได้รายงานผลการดําเนินงานในหลายประเด็น อาทิ การแก้ไขปัญหาที่อยู่อาศัยและสินเชื่อ การแก้ไขปัญหาเกี่ยวกับสถานะและสิทธิของบุคคล การแก้ไขปัญหาเกี่ยวกับสถานะและสิทธิของบุคคลการแก้ไขปัญหาที่เกี่ยวข้องกับกระทรวงคมนาคม กรณีการแก้ไขปัญหาที่อยู่อาศัยให้แก่ชุมชนที่เช่าที่ดินของการรถไฟแห่งประเทศไทย เพื่อพิจารณาให้ประชาชนสามารถเช่าที่ดินของการรถไฟแห่งประเทศไทยได้ทั่วประเทศ นอกจากนี้ การแก้ไขปัญหาด้านคดีความ กฎหมายและกระบวนการยุติธรรม การแก้ไขปัญหาที่ดินที่อยู่ในความรับผิดชอบของกระทรวงเกษตรและสหกรณ์ โดยคณะอนุกรรมการต่างๆ พร้อมหารือเพื่อเร่งแก้ไขปัญหาโดยให้เป็นไปอย่างถูกต้องและมีประสิทธิภาพสูงสุดเพื่อประชาชน
ในส่วนที่กระทรวงแรงงานดําเนินการและอยู่ภายใต้การกํากับดูแลและขับเคลื่อนของรัฐมนตรีช่วยว่าการกระทรวงแรงงาน คือ การแก้ไขปัญหาด้านสวัสดิการแห่งรัฐ ได้รายงานความคืบหน้าให้ที่ประชุมได้รับทราบว่า คณะทํางานเร่งรัดติดตามและขับเคลื่อนการดําเนินการแก้ไขปัญหาด้านสวัสดิการแห่งรัฐ ได้ประชุมหารือแนวทางการขับเคลื่อนการดําเนินการแก้ไขปัญหาด้านสวัสดิการของรัฐ ที่ได้จัดหาให้กับประชาชนเพื่อแก้ไขปัญหาความยากจนและความเหลื่อมล้ําทางสังคม ซึ่งประเด็นปัญหาที่ทําให้ประชาชนรับสวัสดิการซ้ําซ้อนหรือไม่สามารถรับสวัสดิการได้อย่างทั่วถึง เป็นผลสืบเนื่องมาจากการไม่มีระบบเชื่อมโยงข้อมูลที่เป็นเอกภาพ ซึ่งคณะทํางานได้มีมติเห็นชอบในหลักการให้มีคณะกรรมการเฉพาะกิจระดับชาติเป็นหน่วยงานกลางให้ข้อเสนอแนะหน่วยงานภาครัฐในการเชื่อมโยงฐานข้อมูลการจัดสวัสดิการ และปรับปรุงกฎหมาย ระเบียบ หลักเกณฑ์ หรือข้อบังคับต่าง ๆ ให้เหมาะสมและเป็นธรรมกับประชาชนได้มากที่สุด โดยมีนายกรัฐมนตรี หรือรัฐมนตรีที่นายกรัฐมนตรีมอบหมาย เป็นประธานคณะกรรมการ
“คณะทํางาน จะเร่งติดตามผลการดําเนินงาน และขับเคลื่อนเพื่อให้ปัญหาได้รับการแก้ไขอย่างทันท่วงที บรรเทาความเดือดร้อนของประชาชนในทุกๆ มิติ ตามนโยบายของรัฐบาล ภายใต้การนําของพลเอกประยุทธ์ จันทร์โอชา นายกรัฐมนตรี และเราจะไม่ทิ้งใครไว้ข้างหลัง” รมช.แรงงาน กล่าว
รัฐบาลไทย-ข่าวทำเนียบรัฐบาล-​รัฐมนตรี “วราวุธ” ลงพื้นที่ตรวจโครงการพัฒนาแหล่งน้ำ 6 ตำบล และการฟื้นฟูสวนป่าจำปีสิรินธร จ.ลพบุรี
วันพุธที่ 3 มีนาคม 2564
​รัฐมนตรี “วราวุธ” ลงพื้นที่ตรวจโครงการพัฒนาแหล่งน้ํา 6 ตําบล และการฟื้นฟูสวนป่าจําปีสิรินธร จ.ลพบุรี
​รัฐมนตรี “วราวุธ” ลงพื้นที่ตรวจโครงการพัฒนาแหล่งน้ํา 6 ตําบล และการฟื้นฟูสวนป่าจําปีสิรินธร จ.ลพบุรี
วันนี้ (3 มีนาคม 2564) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารระดับสูงของกระทรวงฯ ลงพื้นที่ติดตามโครงการพัฒนาแหล่งน้ํา 6 ตําบล พร้อมมอบแนวทางการดําเนินงานการพัฒนาแหล่งน้ําต้นทุน และการฟื้นฟูสวนป่าจําปีสิรินธร ณ อําเภอท่าหลวง จังหวัดลพบุรี
โดยโครงการพัฒนาแหล่งน้ําในพื้นที่อําเภอท่าหลวง จังหวัดลพบุรี เป็นหนึ่งในโครงการประชารัฐตามนโยบายรัฐบาลที่ได้ดําเนินการพัฒนาแหล่งน้ําแบบบูรณาการ เพื่อการแก้ไขปัญหาการขาดแคลนน้ํา ดําเนินการพัฒนา ฟื้นฟูแหล่งน้ํา และสร้างระบบกระจายน้ํา เพื่อจัดสรรน้ําถึงประชาชนรวมถึงสนับสนุนน้ําเพื่อระบบนิเวศที่สมดุลอย่างยั่งยืน โดยกระทรวงฯ ร่วมกับหน่วยงานในพื้นที่ทั้งภาครัฐและภาคเอกชน ดําเนินการพัฒนาแหล่งน้ํา 6 ตําบล เพื่อเป็นการเพิ่มน้ําต้นทุน เตรียมแก้ไขปัญหาภัยแล้งและขาดแคลนน้ําซึ่งครอบคลุมตั้งแต่ต้นน้ําไปจนถึงปลายน้ํา และการทําเกษตรกรรมในพื้นที่
นอกจากนี้โครงการดังกล่าว ยังสามารถช่วยฟื้นฟูระบบนิเวศบริเวณสวนป่าจําปีสิรินธร บ้านซับจําปา ในพื้นที่โครงการอนุรักษ์พันธุกรรมพืชอันเนื่องมาจากพระราชดําริ พื้นที่ 140 ไร่ ซึ่งในอดีตเคยเป็นพื้นที่ป่าพรุน้ําจืดแห่งเดียวในประเทศไทยที่มีความอุดมสมบูรณ์ ให้สามารถรักษาสภาพป่าและรักษาต้นจําปีสิรินธรที่เหลืออยู่ 18 ต้นได้อีกด้วย
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานในพิธีมอบรางวัลโครงการพัฒนาศักยภาพนักออกแบบรุ่นใหม่ (รายการชนช้างกราฟิก ปีที่ ๖)
วันจันทร์ที่ 8 มีนาคม 2564
ผู้ช่วยรมว.วธ.เป็นประธานในพิธีมอบรางวัลโครงการพัฒนาศักยภาพนักออกแบบรุ่นใหม่ (รายการชนช้างกราฟิก ปีที่ ๖)
ผู้ช่วยรมว.วธ.เป็นประธานในพิธีมอบรางวัลโครงการพัฒนาศักยภาพนักออกแบบรุ่นใหม่ (รายการชนช้างกราฟิก ปีที่ ๖)
วันที่ ๘ มีนาคม ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานในพิธีมอบรางวัลโครงการพัฒนาศักยภาพนักออกแบบรุ่นใหม่ (รายการชนช้างกราฟิก ปีที่ ๖) โดยมี นางสาววิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย นางโชติกา อัครกิจโสภากุล ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม คณะกรรมการ ตัวแทนชุมชนคุณธรรมบวร On Tour ชุมชนท่องเที่ยว OTOP นวัตวิถี กลุ่มวิสาหกิจชุมชนการท่องเที่ยว นิสิตนักศึกษา สื่อมวลชน และแขกผู้มีเกียรติเข้าร่วม ณ ห้องออดิทอเรียม หอศิลป์ร่วมสมัยราชดําเนิน ถนนราชดําเนิน กรุงเทพฯ
รัฐบาลไทย-ข่าวทำเนียบรัฐบาล-ท่านผู้หญิงสิริกิติยา เจนเซน  ร่วมชมการแสดงร่วมสมัย Melancholy of Demon
วันศุกร์ที่ 19 มีนาคม 2564
ท่านผู้หญิงสิริกิติยา เจนเซน  ร่วมชมการแสดงร่วมสมัย Melancholy of Demon
ท่านผู้หญิงสิริกิติยา เจนเซน  ร่วมชมการแสดงร่วมสมัย Melancholy of Demon
วันที่ ๑๘ มีนาคม ๒๕๖๔ เวลา ๑๙.๐๐ น. ท่านผู้หญิงสิริกิติยา เจนเซน ร่วมชมการแสดงร่วมสมัย Melancholy of Demon โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม ผู้บริหารกระทรวงวัฒนธรรม แขกผู้มีเกียรติ และสื่อมวลชน เข้าร่วมงาน ณ ลิโด้คอนเนค กรุงเทพฯ
รัฐบาลไทย-ข่าวทำเนียบรัฐบาล-วธ.แบ่งงานผู้ตรวจราชการกระทรวงลงพื้นที่-ผ่านสื่ออิเล็กทรอนิกส์ เริ่มมีนาคมเป็นต้นไป
วันพุธที่ 3 มีนาคม 2564
วธ.แบ่งงานผู้ตรวจราชการกระทรวงลงพื้นที่-ผ่านสื่ออิเล็กทรอนิกส์ เริ่มมีนาคมเป็นต้นไป
วธ.แบ่งงานผู้ตรวจราชการกระทรวงลงพื้นที่-ผ่านสื่ออิเล็กทรอนิกส์ เริ่มมีนาคมเป็นต้นไป
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า เมื่อเร็วๆ นี้ ได้ลงนามคําสั่งกระทรวงวัฒนธรรมที่ 68/2564 เรื่อง มอบหมายให้ผู้ตรวจราชการกระทรวงวัฒนธรรมรับผิดชอบเขตตรวจราชการ ดังนี้ 1.นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรมรับผิดชอบ 17 จังหวัด ประกอบด้วย เขตตรวจราชการที่ 1 ภาคกลางตอนบน ได้แก่ ชัยนาท พระนครศรีอยุธยา ลพบุรี สระบุรี สิงห์บุรี อ่างทอง เขตตรวจราชการที่ 7 ภาคใต้ชายแดน ได้แก่ นราธิวาส ปัตตานี ยะลา เขตตรวจราชการที่ 13 ภาคตะวันออกเฉียงเหนือตอนล่าง 1 ได้แก่ ชัยภูมิ นครราชสีมา บุรีรัมย์ สุรินทร์ เขตตรวจราชการที่ 16 ภาคเหนือตอนบน 2 ได้แก่ เชียงราย น่าน พะเยา แพร่ 2.นางศศิฑอณร์ สุวรรณมณี ผู้ตรวจราชการกระทรวงวัฒนธรรมรับผิดชอบ 16 จังหวัด ส่วนกลาง ได้แก่ กรุงเทพมหานคร เขตตรวจราชการที่ 6 ภาคใต้ฝั่งอันดามัน ได้แก่ กระบี่ ตรัง พังงา ภูเก็ต ระนอง สตูล เขตตรวจราชการที่ 9 ภาคตะวันออก2 ได้แก่ จันทบุรี ตราด นครนายก ปราจีนบุรี สระแก้ว เขตตรวจราชการที่ 14 ภาคตะวันออกเฉียงเหนือตอนล่าง 2 ได้แก่ ยโสธร ศรีสะเกษ อํานาจเจริญ อุบลราชธานี
3.นายโกวิท ผกามาศ ผู้ตรวจราชการกระทรวงวัฒนธรรม รับผิดชอบ 10 จังหวัด เขตตรวจราชการที่ 3 ภาคกลางตอนล่าง 1 ได้แก่ กาญจนบุรี ราชบุรี สุพรรณบุรี เขตตรวจราชการที่ 11 ภาคตะวันออกเฉียงเหนือตอนบน 2 ได้แก่ นครพนม มุกดาหาร สกลนคร เขตตรวจราชการที่ 15 ภาคเหนือตอนบน 1 ได้แก่ เชียงใหม่ แม่ฮ่องสอน ลําปาง ลําพูน 4.นางยุถิกา อิศรางกูร ณ อยุธยา รับผิดชอบ 12 จังหวัด เขตตรวจราชการที่ 2 ภาคกลางปริมณฑล ได้แก่ นนทบุรี ปทุมธานี นครปฐม สมุทรปราการ เขตตรวจราชการที่ 8 ภาคตะวันออก 1 ได้แก่ ฉะเชิงเทรา ชลบุรี ระยอง เขตตรวจราชการที่ 10 ภาคตะวันออกเฉียงเหนือตอนบน 1 ได้แก่ บึงกาฬ เลย หนองคาย หนองบัวลําภู อุดรธานี
5.นายชัยพล สุขเอี่ยม ผู้ตรวจราชการกระทรวงวัฒนธรรม รับผิดชอบ 13 จังหวัด เขตตรวจราชการที่ 4 ภาคกลางตอนล่าง 2 ได้แก่ ประจวบคีรีขันธ์ เพชรบุรี สมุทรสงคราม สมุทรสาคร เขตตรวจราชการที่ 5 ภาคใต้ฝั่งอ่าวไทย ได้แก่ ชุมพร นครศรีธรรมราช พัทลุง สุราษฏร์ธานี สงขลา เขตตรวจราชการที่ 18 ภาคเหนือตอนล่าง 2 ได้แก่ กําแพงเพชร นครสวรรค์ พิจิตร อุทัยธานี 6.นายสตวัน ฮ่มซ้าย ผู้ตรวจราชการกระทรวงวัฒนธรรม รับผิดชอบ 9 จังหวัด เขตตรวจราชการที่ 12 ภาคตะวันออกเฉียงเหนือตอนกลาง ได้แก่ กาฬสินธุ์ ขอนแก่น มหาสารคาม ร้อยเอ็ด เขตตรวจราชการที่ 17 ภาคเหนือตอนล่าง 1 ได้แก่ ตาก พิษณุโลก เพชรบูรณ์ สุโขทัย และอุตรดิตถ์
“ได้มอบนโยบายผู้ตรวจราชการกระทรวงวัฒนธรรมทั้ง 6 คน ดูแลรับผิดชอบในการตรวจ เร่งตัด ติดตามการปฏิบัติงานด้านศาสนา ศิลปะและวัฒนธรรมของส่วนราชการ หน่วยงานในสังกัด สํานักงานวัฒนธรรมจังหวัดในพื้นที่ที่กําหนดรวมไปถึงภาคีเครือข่ายที่ร่วมกิจกรรม โดยวิธีการตรวจราชการมีทั้งลงพื้นที่ติดตามงานและผ่านสื่ออิเล็กทรอนิกส์วิดีโอคอนเฟอเรนซ์ เริ่มตั้งแต่เดือนมีนาคมนี้เป็นต้นไป” ปลัดวธ. กล่าว
รัฐบาลไทย-ข่าวทำเนียบรัฐบาล-โครงการคลินิกเกษตรเคลื่อนที่ในพระราชานุเคราะห์ฯ
วันพฤหัสบดีที่ 18 มีนาคม 2564
โครงการคลินิกเกษตรเคลื่อนที่ในพระราชานุเคราะห์ฯ
กระทรวงเกษตรฯ ประชุมคณะกรรมการโครงการคลินิกเกษตรเคลื่อนที่ในพระราชานุเคราะห์ฯ
วันพฤหัสบดีที่18มีนาคม2564นายอําพันธุ์เวฬุตันติได้รับมอบหมายจากปลัดกระทรงเกษตรและสหกรณ์ให้เป็นประธานการประชุมคณะกรรมการโครงการคลินิกเกษตรเคลื่อนที่ในพระราชานุเคราะห์สมเด็จพระบรมโอรสาธิราชฯสยามมกุฎราชกุมารณห้องประชุม4/2ชั้น4อาคาร1กรมส่งเสริมการเกษตร
โดยที่ประชุมได้รับทราบการขอพระราชทานพระบรมราชวินิจฉัยชื่อและตราสัญลักษณ์โครงการผลการดําเนินงานประจําปีงบประมาณ2563ที่มีผู้มาขอรับบริการจากคลินิกเกษตรต่างๆกว่า2แสนรายพร้อมนี้ได้พิจารณาแนวทางการดําเนินงานโครงการฯให้เกิดการบูรณาการร่วมกันเพื่อให้เกิดประสิทธิภาพและเป็นประโยชน์แก่เกษตรสูงสุด
รัฐบาลไทย-ข่าวทำเนียบรัฐบาล-รมต.นร. อนุชา หัวหน้าคณะผู้แทนไทยเปิดการประชุมรัฐมนตรีสารนิเทศอาเซียน ครั้งที่ 15 พร้อมนำอาเซียนมุ่งเดินหน้าประชาคมดิจิทัล ขยายโอกาสการรับรู้ข้อมูลข่าวสารในทุกกลุ่ม
วันศุกร์ที่ 12 มีนาคม 2564
รมต.นร. อนุชา หัวหน้าคณะผู้แทนไทยเปิดการประชุมรัฐมนตรีสารนิเทศอาเซียน ครั้งที่ 15 พร้อมนําอาเซียนมุ่งเดินหน้าประชาคมดิจิทัล ขยายโอกาสการรับรู้ข้อมูลข่าวสารในทุกกลุ่ม
รมต.นร. อนุชา หัวหน้าคณะผู้แทนไทยเปิดการประชุมรัฐมนตรีสารนิเทศอาเซียน ครั้งที่ 15 พร้อมนําอาเซียนมุ่งเดินหน้าประชาคมดิจิทัล ขยายโอกาสการรับรู้ข้อมูลข่าวสารในทุกกลุ่ม
วันนี้ (12 มีนาคม 2564) เวลา 09.00 น. ณ กรมประชาสัมพันธ์ นายอนุชา นาคาศัย รัฐมนตรีประจําสํานักนายกรัฐมนตรี ในฐานะหัวหน้าคณะผู้เทนไทยเป็นประธานเปิดการประชุมรัฐมนตรีสารนิเทศอาเซียน ครั้งที่ 15 ภายใต้แนวคิด "สานต่อประชาคมดิจิทัล ครอบคลุมเพื่อโอกาสของคนทุกกลุ่ม" ในปีนี้ประเทศไทยเป็นเจ้าภาพจัดการประชุมผ่านระบบทางไกล ซึ่งมีรัฐมนตรีและผู้แทนระดับสูงจากประเทศสมาชิกอาเซียน และสํานักงานเลขาธิการอาเซียนร่วมประชุม
รัฐมนตรีประจําสํานักนายกรัฐมนตรี เห็นความสําคัญของหน่วยงานด้านสื่อและสารนิเทศของอาเซียน เชื่อในบทบาทความสําคัญในการขับเคลื่อนภารกิจของอาเซียนมาโดยตลอด ที่ผ่านมาประเทศสมาชิกได้ร่วมดําเนินโครงการและกิจกรรมต่างๆ ที่ช่วยพัฒนาคุณภาพชีวิตของพลเมืองอาเซียน ซึ่งในช่วงที่ไทยเข้ามารับตําแหน่งประธานด้านสื่อและสารนิเทศอาเซียนในเดือนมิถุนายน 2563 เป็นช่วงของการแพร่ระบาดเชื้อไวรัสโคโรนา 2019 จึงเป็นสิ่งที่ท้าทายบทบาทของสื่อและสารนิเทศ ในการจัดการกับสถานการณ์ที่ไม่เคยเกิดขึ้นมาก่อน ขณะที่ประเทศคู่เจรจาได้ให้ความช่วยเหลือทางการแพทย์มีการให้คําแนะนําและแลกเปลี่ยนบุคลากรรวมถึงการสนับสนุนรูปแบบอื่น เป็นสิ่งพิสูจน์ถึงความสัมพันธ์ระหว่างอาเซียนกับคู่เจรจาที่ไม่ใช่หุ้นส่วนเพียงทางยุทธศาสตร์แต่เป็นความสัมพันธ์ฉันมิตรที่ยาวนาน
รัฐมนตรีประจําสํานักนายกรัฐมนตรีกล่าวเพิ่มเติมในฐานะผู้ขับเคลื่อนนโยบายด้านสารนิเทศ ในช่วงที่มีการเปลี่ยนผ่านสู่ระบบดิจิทัล ประเทศสมาชิกอาเซียนต้องช่วยกันส่งเสริมการรับรู้ เข้าถึง และใช้ประโยชน์ข้อมูลข่าวสารผ่านสื่อดิจิทัลเพื่อประชาชนทุกกลุ่ม ตามแนวความคิดของการเป็นประชาคมอาเซียน คือ เราจะไม่ทอดทิ้งใครไว้ข้างหลัง ซึ่งถือเป็นภารกิจสําคัญอย่างยิ่งในการส่งมอบอนาคตที่ดีสําหรับคนรุ่นหลังต่อไป
สําหรับการประชุมครั้งนี้ รัฐมนตรีประจําสํานักนายกรัฐมนตรี ได้แสดงวิสัยทัศน์ในหัวข้อ "ASEAN A Digital Community with Accessibility for All" และประเทศสมาชิกจะได้ร่วมพิจารณาร่างกรอบความร่วมมือเพื่อพัฒนาความพร้อมด้านดิจิทัลสําหรับพลเมืองอาเซียน เพื่อนําไปปรับใช้กับการพัฒนาและส่งเสริมงานด้านสื่อและสารนิเทศของประเทศสมาชิกต่อไป
..............................................
รัฐบาลไทย-ข่าวทำเนียบรัฐบาล-ไอแบงก์ เปิดแคมเปญเงินฝากบัญชีอัลฮัจย์ ออมเงินเพื่อทำฮ้จย์ ลุ้นได้ไปทำฮัจย์ฟรี
วันพฤหัสบดีที่ 11 มีนาคม 2564
ไอแบงก์ เปิดแคมเปญเงินฝากบัญชีอัลฮัจย์ ออมเงินเพื่อทําฮ้จย์ ลุ้นได้ไปทําฮัจย์ฟรี
ธนาคารอิสลามแห่งประเทศไทย (ไอแบงก์) จัดแคมเปญเงินฝากบัญชีอัลฮัจย์ต่อเนื่อง มอบสิทธิพิเศษสําหรับลูกค้าเงินฝากบัญชีอัลฮัจย์ ประจําปี 2564 ลุ้นรับแพ็กเกจไปประกอบพิธีฮัจย์ฟรี! ปี 2565 จํานวน 8 รางวัลรวมมูลค่า 1,600,000 บาท
กิจกรรมจับสลากเงินฝากบัญชีอัลฮัจย์ เพื่อไปประกอบพิธีฮัจย์ ปี 2564 เป็นกิจกรรมที่ธนาคารจัดขึ้นให้กับลูกค้าที่ฝากเงินกับบัญชีเงินฝากอัลฮัจย์ ซึ่งจัดต่อเนื่องเป็นปีที่ 7 แล้ว โดยลูกค้าที่ฝากเงินกับบัญชีอัลฮัจย์ที่เป็นลูกค้าเดิมหรือเปิดบัญชีใหม่นอกจากจะได้รับผลตอบแทนตามสัดส่วนที่ได้ตกลงกับธนาคารแล้ว ยังจะได้รับสิทธิ์ลุ้นรางวัลแพ็กเกจไปประกอบพิธีฮัจย์ฟรี! ณ ประเทศซาอุดิอาระเบีย จํานวน 8 รางวัล ในปี 2565 ซึ่งจะเดินทางไปพร้อมกับ ผู้โชคดีที่ได้รับรางวัลของธนาคารเมื่อปี 2562 และ 2563 แต่ยังไม่สามารถเดินทางไปประกอบพิธีฮัจย์ได้ เนื่องจากสถานการณ์ COVID-19
การนับสิทธิ์จับรางวัลจะเริ่มต้นตั้งแต่วันที่ 1 มีนาคม 2564 เป็นต้นไป โดยลูกค้าเงินฝากอัลฮัจย์ที่มียอดเงินฝากเฉลี่ยรายวันทุกๆ 2,000 บาทต่อเดือน และดํารงเงินฝากติดต่อกัน 3 เดือน จะได้รับสิทธิ์ลุ้นรางวัล จํานวน 1 สิทธิ์ ลูกค้ามีเงินฝากจํานวนมาก ก็จะมีสิทธิ์ลุ้นรางวัลมากขึ้นด้วยตามเงื่อนไขของธนาคาร และสําหรับลูกค้าที่ฝากเงินภายในเดือนเมษายน 2564 และคงเงินในบัญชีไว้จนถึงวันที่ 30 กันยายน 2564 ทุก ๆ 2,000 บาท จะได้รับสิทธิ์เป็น 2 สิทธิ์ โดยธนาคารจะนําสิทธิ์ดังกล่าวไปจับสลากหาผู้โชคดีในวันที่ 11 พฤศจิกายน 2564
ผู้สนใจสามารถเข้าร่วมกิจกรรมด้วยการเปิดบัญชีอัลฮัจย์ได้ตั้งแต่วันที่ 1 มีนาคม – 1 กรกฎาคม 2564 และผู้ฝากต้องคงเงินฝากไว้จนถึงวันที่ 30 กันยายน 2564 จึงจะได้รับสิทธิ์ลุ้นรางวัล สอบถามรายละเอียดเพิ่มเติมได้ที่ ไอแบงก์ ทุกสาขา หรือ โทร. iBank call Center 1302
รัฐบาลไทย-ข่าวทำเนียบรัฐบาล-ประชุมคณะกรรมการอำนวยการจัดการประชุมรัฐมนตรีความมั่นคงอาหารเอแปค 1/2564
วันพุธที่ 10 มีนาคม 2564
ประชุมคณะกรรมการอํานวยการจัดการประชุมรัฐมนตรีความมั่นคงอาหารเอแปค 1/2564
ประชุมคณะกรรมการอํานวยการจัดการประชุมรัฐมนตรีความมั่นคงอาหารเอแปค 1/2564
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมคณะกรรมการอํานวยการจัดการประชุมรัฐมนตรีความมั่นคงอาหารเอแปค และการประชุมอื่นๆ ที่เกี่ยวข้อง ในปี 2564 ครั้งที่ 1/2564 โดยที่ประชุมมีมติเห็นชอบแต่งตั้งคณะอนุกรรมการ 4 ด้าน และมอบหมายภารกิจแก่คณะอนุกรรมการแต่ละด้าน ได้แก่ 1.คณะอนุกรรมการด้านสารัตถะ 2.คณะอนุกรรมการด้านพิธีการ อาคันตุกะสัมพันธ์ และประชาสัมพันธ์ 3.คณะอนุกรรมการด้านยานพาหนะ จราจร และรักษาความปลอดภัย และ 4.คณะอนุกรรมการด้านงบประมาณและการเงิน ณ ห้องประชุม 134-135 กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๕/๒๕๖๔
วันศุกร์ที่ 5 มีนาคม 2564
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๕/๒๕๖๔
นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๕/๒๕๖๔
ในวันพฤหัสบดีที่ ๔ มีนาคม ๒๕๖๔ เวลา ๐๙.๓๐ น.
ณ ห้องประชุม ๑๐ - ๐๘ ชั้น ๑๐ อาคารกระทรวงยุติธรรม
ถนนแจ้งวัฒนะ เขตหลักสี่ กรุงเทพมหานคร
นายวัลลภ นาคบัว รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๕/๒๕๖๔
โดยที่ประชุมรับทราบข้อมูลแสดงการให้ความช่วยเหลือประชาชน ปีงบประมาณ ๒๕๖๔ ในภาพรวมทั่วประเทศ
และรับทราบรายงานการให้ความช่วยเหลือกรณียุติคําขอรับความช่วยเหลือเงินกองทุนยุติธรรม
นอกจากนี้ ที่ประชุมพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๒ จํานวน ๑๑ ราย
พิจารณาอนุมัติ จํานวน ๕ ราย เป็นจํานวนเงิน ๑๒,๗๐๐,๐๐๐ บาท
รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่ จ.ตรัง ตรวจพื้นที่นอกเขตนำร่อง สร้างการรับรู้เตรียมความพร้อมให้ประชาชน ก่อนกฎหมายปลดล็อกพืชกระท่อมประกาศใช้ ย้ำส่งเสริมเป็นพืชเศรษฐกิจสร้างรายได้เพิ่มให้ชาวบ
วันพุธที่ 17 มีนาคม 2564
รมว.ยุติธรรม ลงพื้นที่ จ.ตรัง ตรวจพื้นที่นอกเขตนําร่อง สร้างการรับรู้เตรียมความพร้อมให้ประชาชน ก่อนกฎหมายปลดล็อกพืชกระท่อมประกาศใช้ ย้ําส่งเสริมเป็นพืชเศรษฐกิจสร้างรายได้เพิ่มให้ชาวบ
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดการประชุมพร้อมมอบนโนบายปลดล็อกพืชกระท่อม
ในวันอาทิตย์ที่ ๑๔ มีนาคม ๒๕๖๔ เวลา ๑๐.๐๐ น. ณ โรงแรมธรรมรินทร์ธนา อ.เมือง จ.ตรัง นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดการประชุมพร้อมมอบนโนบายปลดล็อกพืชกระท่อม โดยมี นายวิชัย ไชยมงคล เลขาธิการ ป.ป.ส. พ.ต.ท. ไพศิษฎ์ สังคหะพงศ์ รองเลขาธิการ ป.ป.ส. นายขจรศักดิ์ เจริญโสภา ผู้ว่าราชการจังหวัดตรัง ผู้แทนตํารวจภูธรภาค ๙ นายอําเภอเมืองตรัง พร้อมด้วยหน่วยงานที่เกี่ยวข้อง ได้แก่ ศูนย์อํานวยการป้องกันและปราบปรามยาเสพติด เครือข่ายกองทุนแม่ รวมทั้ง ผู้นําชุมชน กํานัน ผู้ใหญ่บ้าน จากพื้นที่นําร่อง ๑๓๕ หมู่บ้าน/ชุมชน นักวิชาการ และประชาชน ที่ สนใจ เข้าร่วมประชุมกว่า ๖๐๐ คน
นายสมศักดิ์ กล่าวว่า การประชุมในครั้งนี้เป็นการเดินหน้าอย่างต่อเนื่องเพื่อสร้างการรับรู้และความเข้าใจเกี่ยวกับความคืบหน้าของกฎหมายการปลดล็อกพืชกระท่อมให้กับพี่น้องประชาชน โดยเฉพาะพี่น้องชาวใต้ ที่มีการใช้พืชกระท่อมตามวิถีชาวบ้านกันเป็นส่วนใหญ่ โดยก่อนหน้านี้ได้จัดประชุมที่ จ.สุราษฎร์ธานี และในครั้งนี้เป็นสร้างความเข้าใจกับประชาชนในพื้นที่ภาคใต้ตอนล่าง และหลังจากนี้จะลงพื้นที่ ต.นาพละ อ.เมือง จ.ตรัง ซึ่งถึงแม้ไม่ใช่พื้นที่นําร่อง แต่เป็นชุมชนที่มีความต้องการในการใช้พืชกระท่อมตามวิถีชาวบ้านจึงต้องเร่งสร้างการรับรู้เพื่อเตรียมความพร้อมให้กับประชาชน เพราะเมื่อกฎหมายประกาศและมีผลบังคับใช้ ทุกคนจะได้มีความรู้ ความเข้าใจถึงการใช้พืชกระท่อมอย่างถูกต้อง สําหรับความคืบหน้าของการผลักดันร่าง พ.ร.บ.ยาเสพติดให้โทษ (ฉบับที่..) พ.ศ. .... ซึ่งมีสาระสําคัญ คือ ปลดพืชกระท่อมออกจากยาเสพติดให้โทษนั้น ขณะนี้วุฒิสภาได้ลงมติเห็นชอบในวาระที่ ๓ แล้ว เมื่อวันที่ ๒๓ กุมภาพันธ์ที่ผ่านมา ขั้นตอนจากนี้ ประธานวุฒิสภาจะส่งร่างให้ประธานสภาผู้แทนราษฎรเพื่อส่งให้คณะรัฐมนตรี (ครม.) นําขึ้นทูลเกล้าฯ เพื่อโปรดเกล้าฯ ประกาศใช้เป็นกฎหมาย
นายสมศักดิ์กล่าวว่า เมื่อประกาศในราชกิจจานุเบกษา กฎหมายจะมีผลบังคับใช้หลังประกาศไปแล้ว พืชกระท่อมจะไม่เป็นยาเสพติดให้โทษ ประชาชนจะสามารถใช้พืชกระท่อมได้ตามวิถีชาวบ้าน เช่น การเคี้ยวใบสด ซึ่งตรงนี้ต้องเร่งทํากฎหมายอีกฉบับ เพื่อควบคุมไม่ให้เด็กและเยาวชนนํากระท่อมไปใช้ในทางที่ผิด โดยกฎหมายดังกล่าวจะมีบทบัญญัติที่ระบุกฎเกณฑ์ต่างๆ เช่น เรื่องการปลูก การใช้ อายุของผู้ที่ใช้พืชกระท่อมได้ และวิธีการต่างๆ หรือแม้แต่การนําไปพัฒนาเชิงพาณิชย์ หรืออุตสาหกรรม อย่างไรก็ตาม การจะปลูกพืชกระท่อมเชิงพาณิชย์จํานวนเท่าใดนั้น ควรต้องมีการศึกษาข้อมูลการตลาดให้ชัดเจน เพื่อให้สอดคล้องกับปริมาณ ความต้องการ ราคามีความเหมาะสม ไม่เกิดภาวะล้นตลาด ซึ่งจะสามารถสร้างรายได้ให้กับชาวบ้าน สามารถส่งเสริมเป็นพืชเศรษฐกิจบนฐานชุมชน และในท้ายที่สุดก็จะเป็นประโยชน์ต่อประเทศชาติต่อไป
จากนั้นในช่วงบ่าย นายสมศักดิ์ และคณะ ได้ตรวจเยี่ยมพื้นที่ บ้านไสยหยี ต.นาพละ อ.เมือง ซึ่งเป็นพื้นที่ที่มีต้นกระท่อมขึ้นเองโดยธรรมชาติและมีการใช้แบบวิถีชาวบ้าน
รัฐบาลไทย-ข่าวทำเนียบรัฐบาล-เสนอต้มยำกุ้ง ขึ้นทะเบียนมรดกวัฒนธรรมที่จับต้องไม่ได้ของมนุษยชาติ
วันพุธที่ 24 มีนาคม 2564
เสนอต้มยํากุ้ง ขึ้นทะเบียนมรดกวัฒนธรรมที่จับต้องไม่ได้ของมนุษยชาติ
...
อาหารไทยไม่แพ้ชาติใดในโลก...ล่าสุด รัฐบาลเตรียมเสนอต้มยํากุ้ง (Tomyum Kung) ขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อองค์การยูเนสโก เนื่องจากมีคุณสมบัติตามหลักเกณฑ์การพิจารณาขึ้นทะเบียนเป็นมรดกวัฒนธรรมฯ ตามอนุสัญญาว่าด้วยการสงวนรักษามรดกวัฒธรรมที่จับต้องไม่ได้ ปี ค.ศ. 2003 หลายประการ
.
เริ่มต้นที่ 1) ด้านธรรมเนียมและการแสดงออกทางมุขปาฐะ วิธีทําต้มยํากุ้งเป็นการสืบทอดจากรุ่นสู่รุ่นแบบปากเปล่า และเป็นชื่ออาหารที่เกิดจากการประสมคําโดดหรือคํามูล 3 คํา คือ ต้ม ยํา และกุ้ง ให้เกิดเป็นความหมายใหม่
.
ตามมาด้วย 2) ด้านการปฏิบัติทางสังคมและพิธีกรรม ต้มยํากุ้งเป็นอาหารที่สะท้อนถึงวิถีชีวิตของคนไทยในลุ่มแม่น้ําภาคกลางที่มีความอุดมสมบูรณ์ โดยการนํากุ้งแม่น้ํามาประกอบอาหาร และสะท้อนถึงวัฒนธรรมการบริโภคของคนไทยที่ต้องมีข้าวเป็นอาหารหลักเพื่อรับประทานร่วมกับกับข้าว โดยล้อมวงรับประทานอาหารพร้อมหน้ากัน
.
และ 3) ด้านความรู้และการปฏิบัติเกี่ยวกับธรรมชาติและจักรวาล ต้มยํากุ้งถือเป็นอาหารเพื่อสุขภาพ ด้วยสรรพคุณจากสมุนไพรที่ช่วยบํารุงร่างกาย ปรับธาตุให้สมดุล โดยเฉพาะช่วงปลายฝนต้นหนาว ซึ่งเป็นฤดูที่มีกุ้งชุกชุม สะท้อนให้เห็นถึงภูมิปัญญาของคนไทยเรื่องการรับประทานอาหารตามฤดูกาล และวงจรชีวิตของกุ้งแม่น้ํา
.
นับเป็นการสร้างชื่อเสียงให้กับประเทศไทยสู่สายตาชาวโลก และให้คนไทยทุกคนภาคภูมิใจในมรดกทางภูมิปัญญาและวัฒนธรรมของไทยที่มีมาอย่างยาวนาน เช่นเดียวกับ “โขน” และ “นวดไทย” ที่ได้รับการขึ้นทะเบียนเป็นมรดกวัฒนธรรมแล้วในปี 2561 และ 2562 ที่ผ่านมา
#ไทยคู่ฟ้า#รวมไทยสร้างชาติ#ร่วมต้านโควิด19
-------------------